NSU Spider

NSU Spider — легкавы аўтамабіль, які выпускаўся NSU Motorenwerke з 1964 па 1967 год. Першы аўтамабіль з ротарна-поршневым рухавіком.

 Гісторыя 
Цягам 50-х гадоў кампанія NSU займалася распрацоўкай ротарна-поршневага рухавіка. Агрэгат увесь час дапрацоўваўся, удасканальваўся тэхнічна і нарэшце быў усталяваны на NSU Prinz. Улетку 1959 гады прататып з новым рухавіком выправіўся на выпрабаванні. Пазней рухавік усталявалі на купэ NSU Sport Prinz.

Кабрыялет створаны на базе Sport Prinz і стаў першай серыйнай машынай з ротарна-поршневым рухавіком. Аўтамабіль быў прадстаўлены на аўтасалоне ў Франкфурце ў верасні 1963 года. Выпускаўся з верасня 1964 па ліпень 1967 года, аднак яшчэ год пасля фактычнага заканчэння вытворчасці, да 31 ліпеня 1968 года, мадэль заставалася ў завадскім прайс-лісце. Было выраблена 2375 аўтамабіляў.

+  1964 1965 1966 1967        

 Канструкцыя 
NSU Spider выпускаўся выключна з двухдзверным кузавам кабрыялет, створаным на базе NSU Sport Prinz. Акрамя складнога даху, знешне аўтамабіль адрозніваўся ад купэ наяўнасцю радыятарнай рашоткі спераду. Кузаў фарбавалі ў адзін з двух колераў: чырвоны або белы.

Рухавік размешчаны ззаду над задняй воссю. Для таго, каб збалансаваць размеркаванне вагі, радыятар і бензабак усталяваны ў пярэдняй частцы кузава. Акумулятар размешчаны пад сядзеннем.

Рухавік быў лёгкім і кампактным. Разам з каробкай перадач, генератарам і стартарам, агульная вага сілавога агрэгата складала ўсяго 125 кілаграмаў. Дзякуючы малым памерам матора машына мае багажнікі і спераду, і ззаду.

Каробка перадач усталявана перад задняй воссю. Рычаг пераключэння перадач знаходзіцца ў сярэдзіне салона на падлозе. Счапленне — сухое, аднадыскавае. Прывад — на заднія колы.

+ Тэхнічныя характарыстыкі Агульныя Кузаў апорны, сталёвы, двухдзверны кабрыялет Маса без нагрузкі, кг 700 Макс. дазволеная маса, кг 950 Габарыты: даўжыня × шырыня × вышыня, мм 3580 × 1520 × 1260 Колавая база, мм 2018 Каляіна: спераду / ззаду, мм 1246 / 1227 Радыус павароту: налева / направа, м 9,4 / 9,1 Змяшчальнасць паліўнага бака, л 35 Разгон да 100 км/г, с 16 Макс. хуткасць, км/г 152 Расход паліва, л/100 км 10 Рухавік Тып бензінавы, ротарна-поршневы Аб’ём, см³ 500 Магутнасць, к.с. пры аб/хв 50 к.с. пры 6000 аб/хв Макс. круцільны момант 7,2 кгс·м пры 2500 аб/хв Ступень сціску 1:8,6 Карбюратар  18/32 HHD Батарэя 12 V 55 А·г Трансмісія Каробка перадач чатырохступеньчатая, механічная Перадатачныя лікі I — 3,08, II — 1,77, III — 1,17, IV — 0,85 Галоўная перадача 4,43 Шасі Пярэдняя падвеска незалежная, на папярочных рычагах са спружынамі і стабілізатарам папярочнай устойлівасці Задняя падвеска незалежная, на падоўжных рычагах са спружынамі Рулявое кіраванне рэечнае Тармазы гідраўлічныяспераду: дыскавыя, ⌀ 227 ммззаду: барабанныя, ⌀ 180 мм  Дыскі 3,50x12 Шыны 5,00R12

 У спорце 
У 1966 годзе Карл-Хайнц Пановіц стаў чэмпіёнам Германіі па ралі. У сезонах 1967 і 1968 гадоў Зігфрыд Шпіс станавіўся чэмпіёнам Германіі па ўз’ездзе на пагорак.

 Літаратура 


 Спасылкі 




Spider
Катэгорыя:Аўтамабілі паводле алфавіта